Madhuri Dixit

**Madhuri Dixit** (marathiksi ja ; s. 15. toukokuuta 1967 Bombay, Maharashtra, Intia), myös **Madhuri Dixit Nene**, on intialainen elokuvanäyttelijä. Hänestä tuli yksi hindinkielisen elokuvateollisuuden johtavista naisnäyttelijöistä 1980-luvun lopulla ja 1990-luvulla. Hän on esiintynyt monissa menestyselokuvissa ja häntä on usein sanottu yhdeksi parhaista Bollywood-näyttelijättäristä. Hänet tunnetaan myös tanssitaidoistaan.

Dixit teki ensiesiintymisensä elokuvassa *[[Abodh]]* (1984) ja sai laajempaa huomiota elokuvalla *[[Tezaab]]* (1988). Hänen seuraaviin elokuviinsa kuuluivat kaupalliset menestykset *[[Ram Lakhan]]* (1989), *[[Tridev]]* (1989), *[[Parinda]]* (1989), *[[Dil]]* (1990), *[[Saajan]]* (1991), *[[Beta (elokuva)|Beta]]* (1992), *[[Khalnayak]]* (1993), *[[Hum Aapke Hain Koun…!]]* (1994) ja *[[Raja (vuoden 1995 elokuva)|Raja]]* (1995). Hiljaisemman jakson jälkeen hän palasi huipulle elokuvalla *[[Dil To Pagal Hai]]* (1997), ja sai ylistystä kriitikoilta suorituksistaan elokuvissa kuten *[[Bilaspurin naiset]]* (1997), *[[Pukar (vuoden 2000 elokuva)|Pukar]]* (2000), *[[Lajja]]* (2001) ja *[[Devdas (vuoden 2002 elokuva)|Devdas]]* (2002). Tämän jälkeen hän piti tauon elokuvista keskittyäkseen perheeseensä ja teki paluun elokuvassa *[[Aaja Nachle]]* (2007). Seuraavalla vuosikymmenellä hän työskenteli ajoittain ja sai suosiota roolisuorituksillaan mustassa komediassa *[[Dedh Ishqiya]]* (2014) ja draamakomediassa *[[Bucket List (vuoden 2018 elokuva)|Bucket List]]* (2018). Hänen tuottoisin elokuvansa oli komedia *[[Total Dhamaal]]* (2019).

Dixit on voittanut yhteensä kuusi Filmfare Awards -palkintoa, mukaan lukien erikoispalkinto 25-vuotisesta Bollywood-urasta, ja ollut ehdolla parhaasta naispääosasta ennätykselliset 14 kertaa. *[[Forbes]]* nimesi Dixitin yhdeksi viidestä vaikutusvaltaisimmasta intialaisesta elokuvatähdestä vuonna 2001. Intian valtio myönsi hänelle Padma Shri -palkinnon vuonna 2008.

## Yksityiselämä

Madhuri Dixit meni naimisiin kirurgi Shriram Madhav Nenen kanssa 17. lokakuuta 1999. Heillä on kaksi poikaa, vuonna 2003 syntynyt Arin ja vuonna 2005 syntynyt Raayan. Asuttuaan lähes vuosikymmenen Denverissä Yhdysvalloissa, Dixit palasi perheineen Intian Mumbaihin lokakuussa 2011.

## Filmografia

## Televisio

## Palkinnot
* Filmfare Awards
** 1991: Paras naispääosa – *[[Dil]]*
** 1993: Paras naispääosa – *[[Beta (elokuva)|Beta]]*
** 1995: Paras naispääosa – *[[Hum Aapke Hain Koun…!]]*
** 1998: Paras naispääosa – *[[Dil To Pagal Hai]]*
** 2003: Paras naissivuosa – *[[Devdas (vuoden 2002 elokuva)|Devdas]]*
** 2011: Erikoispalkinto 25-vuotisesta Bollywood-urasta

* Screen Awards
** 1994: Paras naispääosa – *[[Hum Aapke Hain Koun…!]]*
** 1995: Paras naispääosa – *[[Raja (vuoden 1995 elokuva)|Raja]]*
** 1997: Paras naispääosa – *[[Bilaspurin naiset]]*
** 2002: Paras naissivuosa – *[[Devdas (vuoden 2002 elokuva)|Devdas]]*

* Zee Cine Awards
** 1998: Paras naispääosa – *[[Dil To Pagal Hai]]*
** 2002: Paras naissivuosa – *[[Lajja]]*

* Muita palkintoja
** 1996: Smita Patil Memorial Award
** 1997: Kalabhinetri Award
** 2001: National Citizen Award
** 2008: Padma Shri
** 2012: Master Deenanath Mangeshkar Vishesh Award
** 2012: Raj Kapoor Special Contribution Award

## Lähteet

## Aiheesta muualla

* Virallinen sivusto  
* 
* 
*